钦定古今图书集成/理学汇编/学行典/第299卷 > 王通中说 > 《古壮士歌》明·顾璘
## 钦定古今图书集成/理学汇编/学行典/第299卷 > 王通中说 > 《古壮士歌》明·顾璘

山西壮士何才雄，虬须燕额生英风。青春挟槊三边
外，白昼探丸九市中。一身列侍麒麟殿，跨出龙驹万
人羡。狐腋朝裁赵客裘，鹈膏夜淬吴王剑。生年十五
事横行，肯学操觚记姓名。当衢贾勇万乘避，临危重
义一身轻。田文鸡狗真馀子，有足不曳春申履。眼前
国士稍倾心，慷慨桥阴为君起。